ดำเนินชีวิตแบบเปลือยกายที่บ้าน เข้าใจลัทธิเปลือยกาย ดำเนินชีวิตแบบนักเปลือยกายนอกบ้าน ดำเนินชีวิตแบบเปลือยกายในครอบครัว
แม้ว่าคุณอาจจะอยากแก้ผ้าเดินไปเดินมาอย่างมีความสุขท่ามกลางพี่น้องสามคนและพ่อแม่ หรือต่อหน้ารูมเมตและแขกเหรื่อ แต่การดำเนินวิถีชีวิตแบบเปลือยกายต่อหน้าคนที่เขารู้สึกอึดอัดนั้นถือเป็นการไม่นึกถึงผู้อื่น ถ้าคุณใช้ชีวิตร่วมกับคนที่ไม่ว่าอะไรถ้าคุณจะแก้ผ้า เช่น รูมเมตที่เข้าใจ คุณก็สามารถเปลือยกายตอนไหนก็ได้ แต่ถ้าคนอื่น เช่น พ่อแม่หรือพี่น้องของคุณ เขาไม่ได้สนใจอะไรด้วย คุณก็อาจจะเปลือยกายสบายๆ ในห้องนอนของคุณเองหรือบริเวณอื่นๆ ของบ้านเวลาที่คุณรู้ว่าจะไม่มีใครอยู่บ้าน พูดคุยกับคนที่คุณอยู่ด้วยอย่างซื่อสัตย์และตรงไปตรงมาเพื่อประเมินปฏิกิริยาของพวกเขา แน่นอนว่าคุณต้องดำเนินชีวิตตามสิ่งที่คุณเชื่อ แต่คุณเองก็ต้องไม่ไปละเมิดอิสรภาพของคนอื่นเช่นเดียวกัน ถ้าคุณอยู่กับคนที่อาจจะสนใจในขบวนการนี้เหมือนกัน คุณก็จะสามารถพูดคุยเพื่อชักชวนให้เขาเข้าร่วมวิถีเปลือยกายกับคุณได้ตรงๆ ถ้าเขายังไม่รู้อะไรเกี่ยวกับลัทธิเปลือยกายเท่าไหร่ เขาก็อาจจะตกใจเล็กน้อยในตอนแรก แต่เขาอาจจะรู้สึกดีขึ้นเมื่อคุณอธิบายถึงความเชื่อของขบวนการนี้ให้เขาฟัง และบอกเขาว่าจริงๆ แล้วลัทธิเปลือยกายคืออะไร ถ้าเขาไม่อยากเข้าร่วมกับคุณ ก็ไม่มีเหตุผลที่จะต้องไปบังคับเขา เพราะลัทธิเปลือยกายเป็นวิถีชีวิตที่ควรปฏิบัติก็ต่อเมื่อเขาสบายใจจริงๆ เท่านั้น ถ้าคุณดำเนินชีวิตแบบเปลือยกายในบ้าน คุณควรพยายามปิดม่านบังตาหรือหน้าต่างบานเกล็ดเพื่อแสดงความเคารพต่อเพื่อนบ้าน การแก้ผ้าออกไปในสวนก็อาจจะเป็นสิ่งที่ไม่ควรทำเช่นกัน ยกเว้นว่าคุณจะอยู่ในสวนที่แยกเป็นส่วนตัวหรืออยู่ในบริเวณพื้นที่ห่างไกลอื่นๆ  คุณอาจจะคิดว่าสิ่งนี้มาทำให้คุณหมดสนุกกับการเป็นนักเปลือยกาย แต่จริงๆ แล้วสิ่งนี้จะช่วยให้คุณได้เรียนรู้ที่จะใช้ชีวิตตามสิ่งที่คุณเชื่อด้วยความเคารพมากขึ้น  นอกจากนี้คุณควรมีเสื้อคลุมอาบน้ำเตรียมพร้อมไว้ด้วย เผื่อมีคนมากดกริ่งหน้าบ้านแบบไม่คาดคิด เพราะคุณคงไม่อยากให้พนักงานส่งของหรือเพื่อนบ้านเข้าใจคุณผิด ถ้าคุณอยากจะเปลือยกายในสวนจริงๆ คุณก็อาจจะติดตั้งรั้วรอบสวนเพื่อไม่ให้เพื่อนบ้านหรือคนที่เดินผ่านไปมาเห็นคุณ แต่คุณอาจจะใช้วิธีนี้ได้ก็ต่อเมื่อคุณอยู่บนถนนที่ในละแวกบ้านมีแต่บ้านชั้นเดียว แต่ถ้าคุณอยู่บ้านสองชั้น คุณก็อาจจะปลูกต้นไม้หรือพุ่มไม้สูงๆ รอบสวนพร้อมกับติดตั้งรั้วด้วยก็ได้ ตอนนี้แหละที่ความสนุกจะเริ่มขึ้น! พอคุณรู้ว่าคุณอยู่คนเดียวหรือคนอื่นๆ ในบ้านโอเคกับการที่คุณเปลือยกาย และพอเพื่อนบ้านมองไม่เห็นคุณแล้ว คุณก็สามารถใช้ชีวิตประจำวันแบบล่อนจ้อนได้เลย คุณสามารถทำอาหารเช้า ดูทีวี อ่านหนังสือสอบ โทรหาเพื่อน เล่นกับแมว เต้น หรือทำอะไรก็ตามที่คุณทำเป็นปกติโดยไม่ใส่เสื้อผ้า นั่นแหละคือความสนุกของการเปลือยกาย: ทำสิ่งต่างๆ ที่เคยทำเป็นปกติแถมยังรู้สึกเหมือนได้ปลดปล่อยด้วย! แน่นอนว่าคุณก็ควรอาบน้ำ ล้างมือ และรักษาสุขอนามัยเหมือนเดิมไม่ว่าคุณจะแก้ผ้าหรือไม่ก็ตาม คุณต้องรักษาความสะอาดและทำให้ร่างกายสดชื่นอยู่เสมอไม่ว่าคุณจะใส่เสื้อผ้าหรือไม่ก็ตาม หนึ่งในสิ่งที่มีความสุขที่สุดของการเป็นนักเปลือยกายก็คือ การนอนแก้ผ้า รู้สึกถึงผ้าปูที่นอนเย็นๆ และฟูกแนบร่างกายขณะที่คุณหลับไป ให้ตายเถอะ คนที่ไม่ได้เป็นนักเปลือยกายหลายคนเองก็ชอบนอนแก้ผ้าเหมือนกัน ถ้าคุณยึดมั่นในวิถีชีวิตแบบเปลือยกาย นี่คือโอกาสดีที่คุณจะได้แสดงความเป็นตัวเองออกมาอย่างเต็มที่ โดยเฉพาะอย่างยิ่งถ้าคุณนอนคนเดียวหรือไม่มีรูมเมต คุณจะตั้งอุณหภูมิของบ้านให้พอดีๆ หรือเปิดหน้าต่างก็ได้แล้วแต่ฤดูกาล และเพลิดเพลินไปกับความรู้สึกที่เป็นอิสระขณะผล็อยหลับไป ถ้าคุณอยู่กับรูมเมตและไม่อยากทำให้คนอื่นตกอกตกใจเวลาที่คุณออกมาเข้าห้องน้ำตอนกลางคืน คุณก็ควรแขวนเสื้อคลุมอาบน้ำไว้ที่ประตูเพื่อให้คุณสามารถหยิบมาใส่ได้อย่างรวเร็ว ถ้าคุณพยายามจะเป็นนักเปลือยกายที่บ้าน แต่ก็รู้สึกเหมือนถูกจำกัดเนื่องจากคนอื่นๆ ในบ้าน สายตาเพื่อนบ้าน หรือความรู้สึกไม่เป็นอิสระโดยทั่วไป คุณก็อาจจะรู้สึกดีกว่าถ้าได้ย้ายไปอยู่ในบริเวณห่างไกลที่คนอื่นจะมาเห็นคุณน้อยลง หรือที่ที่คุณได้อยู่กับคนอื่นๆ ที่มีมุมมองแบบเดียวกัน แน่นอนว่าถ้าคุณยังไม่โตพอที่จะออกไปใช้ชีวิตด้วยตัวเอง คุณก็อาจจะต้องรอจนกว่าคุณจะรับผิดชอบตัวเองได้มากพอที่จะออกไปอยู่ด้วยตัวเองหรือแค่ย้ายที่อยู่ มันมีเหตุผลว่าทำไมนักเปลือยกายบางคนถึงชอบเรียกตัวเองว่านักอาบแดดมากกว่า การเปลือยกายคือการกลับเข้าสู่สภาวะธรรมชาติและกลมกลืนไปกับธรรมชาติ การได้เปลือยกายขณะอยู่ที่ชายหาด ในป่า หรือในสภาพแวดล้อมที่เป็นธรรมชาติจะช่วยให้คุณได้ประสบกับธรรมชาติในระดับใหม่ที่สูงขึ้นไปอีก สิ่งที่ดีที่สุดของลัทธิเปลือยกายที่ทำให้คุณรู้สึกเป็นอิสระมากที่สุดก็คือ ความรู้สึกที่คลื่นและแสงอาทิตย์ปะทะกับร่างกายเปลือยเปล่าของคุณ แน่นอนว่าเป็นเรื่องปกติที่หลายคนจะคิดว่าจะต้องมีเรื่องไม่ดีไม่งามเกิดขึ้นเวลาที่มีกลุ่มคนมารวมกันโดยไม่ใส่เสื้อผ้า แต่คนส่วนใหญ่ที่ยึดถือในขบวนการเปลือยกายกลับไม่ได้มองว่าการถอดเสื้อผ้าโดยตัวมันเองแล้วจะต้องเกี่ยวข้องกับเรื่องเพศ พวกเขาแค่คิดว่ามันช่วยให้พวกเขาได้เป็นอิสระและกลับสู่สภาวะธรรมชาติของตัวเอง และสิ่งนั้นต่างหากที่สำคัญสำหรับพวกเขา  สำหรับนักเปลือยกายแล้ว การเปลือยกายไม่ได้เป็นสิ่งที่กระตุ้นอารมณ์ทางเพศ เพราะพวกเขาเคยชินกับการเห็นรูปร่างเปล่าเปลือยโดยไม่ได้คิดเรื่องเพศอยู่แล้ว นอกจากนี้คุณก็ไม่ต้องคิดด้วยว่าคุณจะต้องมีรูปร่างที่สมบูรณ์แบบหรือดูเซ็กซี่สุดๆ ถึงจะเป็นนักเปลือยกายได้ เพราะนักเปลือยกายเต็มไปด้วยคนทุกรูปร่างและขนาด ลัทธิเปลือยกายเป็นวิถีชีวิตที่หลายคนเลือก แม้ว่ามันอาจจะต้องใช้ความพยายามในการทำให้เพื่อนๆ และคนในครอบครัวเชื่อว่า การเปลือยกายไม่ได้หมายความว่าจะต้องเกี่ยวข้องกับเรื่องเพศเสมอไป อย่างไรก็ตามมีลัทธิเปลือยกายบางนิกายที่มีลักษณะไปทางเรื่องเพศมากกว่า เพราะฉะนั้นคุณต้องศึกษาค้นคว้าเกี่ยวกับนักเปลือยกายในชุมชนของคุณเพื่อดูว่า วิถีชีวิตแบบไหนที่เหมาะกับความต้องการของคุณ การเป็นนักเปลือยกายช่วยให้คุณได้หวนกลับไปเป็นตัวเองในวัยเด็ก เพื่อให้นึกถึงคนที่คุณเคยเป็นเมื่อครั้งก่อนที่คุณจะสนใจใส่เสื้อผ้าและได้วิ่งแก้ผ้าอย่างสนุกสนาน มันเป็นความรู้สึกเหมือนได้ปลดปล่อย ลัทธิเปลือยกายช่วยให้คุณได้กลับไปเป็นตัวคุณในเวอร์ชันที่บริสุทธิ์และไม่สนใจว่าใครจะคิดอย่างไร ทำให้คุณมีความสุขและเป็นอิสระในสภาพแวดล้อมที่เป็นมิตร ลองคิดดูว่าชีวิตของคุณซับซ้อนแค่ไหน การต้องเลือกเสื้อผ้า เครื่องประดับ รองเท้า และอื่นๆ อีกมากมายมีแต่จะทำให้คุณเป็นตัวเองในแบบธรรมชาติได้ยากขึ้น คุณอาจจะคิดว่านักเปลือยกายคือคนที่แก้ผ้าไปซูเปอร์มาร์เก็ต โรงภาพยนตร์ หรือคนที่ไปงานเลี้ยงบาร์บีคิวของครอบครัวแบบล่อนจ้อน แต่จริงๆ แล้วนักเปลือยกายหลายคนก็ทำงานปกติและใส่เสื้อผ้าเวลาที่ออกไปอยู่ในที่สาธารณะทั่วไป แม้ว่าเขาจะมองหาโอกาสที่จะได้ถอดเสื้อผ้าในสภาพแวดล้อมที่ปลอดภัยอยู่เสมอก็ตาม การเป็นนักเปลือยกายไม่ได้หมายความว่าคุณจะต้องเอาเสื้อผ้าไปทิ้งให้หมด แต่มันคือการเห็นคุณค่าของโอกาสที่จะได้เปลือยกายเมื่อทำได้ ถ้าคุณสนใจอยากเป็นนักเปลือยกายจริงๆ คุณก็สามารถเข้าร่วมเป็นส่วนหนึ่งของชุมชนที่มีความสนใจในการรักษาสิทธิ์ที่จะเปลือยกายและดำเนินชีวิตแบบนักเปลือยกายได้อย่างปลอดภัย ในประเทศไทยเองก็มีเนเชอริสท์แอสโซซิเอชั่นไทยแลนด์ (Naturist Association Thailand) และประเทศส่วนใหญ่ก็มีองค์กรนักเปลือยกายหรือนักอาบแดดแห่งชาติอยู่แล้ว ไม่ว่าคุณจะอยู่ประเทศไหน คุณก็สามารถค้นหาองค์กรในลักษณะนี้ได้ใน Google องค์กรเหล่านี้จะช่วยให้คุณได้เจอคลับสุขภาพ ที่พักอาศัยส่วนตัว ชายหาด และสถานที่อื่นๆ ที่คุณสามารถดำเนินชีวิตแบบนักเปลือยกายได้อย่างปลอดภัย  นอกจากนี้การเข้าร่วมเป็นส่วนหนึ่งของชุมชนยังทำให้คุณรู้สึกโดดเดี่ยวกับความเชื่อของตัวเองน้อยลง และยังช่วยให้คุณได้พบปะกับคนที่สนใจอะไรคล้ายๆ กันด้วย แม้ว่านักเปลือยกายส่วนใหญ่จะเน้นในเรื่องของการเป็นอิสระและเชื่อมโยงกับธรรมชาติ แต่ก็มีบางชุมชนที่สนับสนุนการเปลือยกายด้วยเหตุผลในเรื่องเพศ ถ้าคุณไม่เห็นด้วยกับเรื่องนี้ เวลาค้นคว้าหาข้อมูลก็ต้องใช้ความระมัดระวัง อย่าเชื่อถือเว็บไซต์ที่ไม่เป็นทางการ ในการค้นหาชายหาดหรือรีสอร์ตสำหรับนักเปลือยกายในละแวกบ้านของคุณนั้น คุณไม่จำเป็นต้องเป็นสมาชิกคนสำคัญของอาณาจักรนักเปลือยกายแต่อย่างใด ถ้าคุณเจอสถานที่ที่ตอบสนองแนวคิดเรื่องการยอมรับตัวเองและเคารพความเป็นปัจเจก คุณก็จะเจอสถานที่ที่เหมาะกับการดำเนินชีวิตแบบนักเปลือยกายและได้พบปะผู้คนที่มีความเชื่อคล้ายๆ กัน  ถ้าคุณดำเนินชีวิตแบบนักเปลือยกายทั้งครอบครัว ต้องเช็กให้ดีว่าทางชายหาดหรือรีสอร์ตต้อนรับสมาชิกในครอบครัวทุกวัย ในช่วง 2-3 ปีที่ผ่านมา “การพักร้อนแบบนักเปลือยกาย” นั้นกลายเป็นที่นิยมมากที่สุดอย่างที่ไม่เคยเป็นมาก่อน หลายคนไม่ค่อยสบายใจกับการเปลือยกายในสถานที่ที่พวกเขาอาศัยอยู่ แม้ว่าเขาจะอยากเดินทางไปประเทศหรือจังหวัดใหม่ๆ เพื่อดำเนินชีวิตแบบนักเปลือยกายก็ตาม คุณสามารถขยายขอบเขตพื้นที่ปลอดภัยของคุณให้กว้างขึ้นได้ด้วยการค้นหารีสอร์ตที่ต้อง "เปลือยกายเท่านั้น" และสนุกกับวิถีชีวิตแบบนักเปลือยกายสัก 1 สัปดาห์  คุณสามารถค้นหาในเว็บไซต์ท่องเที่ยวทั่วไปและใส่คำค้นว่า "เที่ยวสปาเปลือยกาย" เพื่อหารีสอร์ตที่เหมาะกับคุณ หรือคุณอาจจะใช้เว็บไซต์พิเศษที่จะช่วยให้คุณเจอจุดหมายปลายทางสำหรับนักเปลือยกาย บางคนไม่อยากดำเนินชีวิตแบบนักเปลือยกายในสถานที่สาธารณะที่อยู่ใกล้กับบ้านของตัวเองเพราะพวกเขากลัวว่าจะบังเอิญไปเจอคนรู้จักเข้า แต่ถ้าคุณอยู่ห่างจากบ้านหลายร้อยกิโลเมตร ความกังวลนี้ก็จะหายไป! แม้ว่าคุณจะไม่ควรไปทำให้นักเดินป่าหรือเพื่อนบ้านที่ไม่รู้อิโหน่อิเหน่ต้องมาไม่พอใจที่คุณแก้ผ้าล่อนจ้อน แต่ถ้าหากคุณสามารถหาสถานที่เงียบๆ เป็นส่วนตัวที่คุณสามารถเปลือยกายในที่สาธารณะได้ วิธีนี้ก็จะช่วยให้คุณได้ดำเนินชีวิตแบบนักเปลือยกาย ซึ่งก็อาจจะเป็นการแก้ผ้าว่ายน้ำในทะเลสาบที่อยู่ห่างไกลจากผู้คน ตั้งแคมป์ในสถานที่ห่างไกลและดำเนินชีวิตแบบนักเปลือยกายที่นั่น (ถ้าได้รับอนุญาต) หรือดำเนินชีวิตแบบนักเปลือยกายในบ้านไร่ที่อยู่ห่างไกลหรือในสถานที่ที่เป็นส่วนตัวอื่นๆ ในปี 1997 ผู้หญิงแคนาดาได้รับสิทธิ์ตามกฎหมายให้เปลือยกายท่อนบนในที่สาธารณะได้ตราบใดที่ไม่ได้มีเจตนาในการแสดงออกทางเพศ นอกจากนี้ไม่มีใครสามารถดำเนินคดีที่คุณเปลือยกายในพื้นที่ห่างไกลได้ คุณได้รับการคุ้มครองหากคนอื่นต้องดั้นด้นเขามาดูคุณในพื้นที่ส่วนตัวของคุณเอง เช็กให้ดีว่าคุณไม่ได้ละเมิดกฎหมาย เพราะในประเทศไทยการเปลือยกายหรือเปิดเผยเรือนร่างในที่สาธารณะถือเป็นกระทำอนาจารต่อหน้าธารกำนัล คุณอาจจะอยากดำเนินชีวิตแบบเปลือยกายทั้งครอบครัวเพราะคุณอยากให้ตัวเอง สามี/ภรรยา และลูกๆ รู้สึกเป็นอิสระและสบายใจกับเรือนร่างของตนเอง ซึ่งถือเป็นแรงจูงใจที่ดี แต่ก่อนที่คุณจะเริ่มเข้าสู่หนทางนี้ คุณควรตระหนักก่อนว่ามันมีกลุ่มคนที่ไม่เห็นด้วยที่มองว่า การเลี้ยงลูกให้เป็นนักเปลือยกายนั้นถือเป็นเรื่องที่ขัดกับจริยธรรม บางคนอาจถึงกับมองว่ามันคือการล่วงละเมิดทางเพศเลยด้วยซ้ำ แต่สุดท้ายแล้วคุณก็ควรเป็นคนตัดสินใจว่าอะไรที่เหมาะกับครอบครัวของคุณ แต่ก็ต้องแน่ใจด้วยว่าลูกๆ ไม่ได้ฝืนทำในสิ่งที่พวกเขาไม่อยากทำ ถ้าคุณอยากให้ทั้งครอบครัวเปลี่ยนไปเป็นนักเปลือยกาย โดยเฉพาะอย่างยิ่งถ้าลูกคุณยังเด็ก คุณก็อาจจะต้องวางแผนให้รอบคอบ เพราะจากที่เคยใส่เสื้อผ้าสิบชั้น คุณจะจู่ๆ มาบอกให้ทุกคนแก้ผ้าไม่ได้ แต่คุณควรสนับสนุนให้คนในครอบครัวใส่เสื้อผ้าน้อยชิ้นลงก่อนหรือแม้แต่แก้ผ้าบ่อยขึ้น เพื่อให้คุณคุ้นเคยกับร่างกายเปล่าเปลือยของกันและกันก่อนที่จะดำเนินชีวิตแบบนี้เต็มตัว  ถ้าลูกๆ ของคุณแก้ผ้าระหว่างอาบน้ำ ก็อย่าทำให้การไม่ใส่เสื้อผ้าเป็นเรื่องใหญ่ นอกจากนี้คุณก็อาจจะสนับสนุนให้ลูกๆ แก้ผ้าให้นานขึ้น ถ้าพวกเขาสบายใจที่จะทำอย่างนั้นหลังเล่นเสร็จ แน่นอนว่าพอคุณเริ่มทำอย่างนี้แล้ว คุณต้องอธิบายให้ลูกเข้าใจอย่างชัดเจนว่า นี่คือสิ่งที่จะเกิดขึ้นในบ้าน แต่ไม่ใช่สิ่งที่โลกภายนอกเขาทำกัน ทำให้พวกเด็กๆ เห็นว่าการเปลือยกายที่บ้านเป็นสิ่งที่ยอมรับได้ แม้ว่าโลกข้างนอกอาจจะไม่ได้เป็นแบบนั้นก็ตาม ถ้าคุณอยากดำเนินชีวิตแบบนักเปลือยกายกันทั้งครอบครัว คุณก็ต้องทำให้คนอื่นรู้สึกมั่นใจในสิ่งที่เขาเป็นและรูปลักษณ์ภายนอกของเขา ทำให้พวกเขารู้สึกว่าตัวเองงดงาม อย่าหัวเราะเยาะรูปร่างของพวกเขา และกล่าวชมเขาเพื่อให้เขารู้สึกว่าตัวเองเป็นคนที่มหัศจรรย์ทั้งภายในและภายนอก แม้ว่าลัทธิเปลือยกายจะไม่ใช่เรื่องเพศและไม่ได้เป็นการบอกสามีว่าเขาดูดีตอนแก้ผ้า แต่คุณก็ควรจะสนับสนุนให้คนอื่นเป็นตัวของตัวเองโดยไม่ต้องรู้สึกผิด แค่การรักษาสภาพแวดล้อมในบ้านให้เป็นบวกก็ช่วยสนับสนุนให้คนในบ้านเปลือยกายได้มากขึ้นแล้ว แม้ว่าการวิพากษ์วิจารณ์เชิงบวกจะเป็นสิ่งที่ดี แต่คุณก็ควรให้ความสำคัญกับพลังงานบวกมากกว่าพลังงานลบ และสนับสนุนให้คนในครอบครัวได้เติบโตทั้งทางจิตวิญญาณและความคิดสร้างสรรค์ อีกสิ่งหนึ่งที่คุณสามารถทำได้ก็คือ การทำให้การเปลือยการเป็นเหมือนมาตรฐานเมื่ออยู่ในบ้าน ถ้าพวกเขาไม่ใส่เสื้อผ้า ก็ไม่ต้องไปแสดงความคิดเห็นหรือพูดว่าพวกเขาดูดีแค่ไหนเวลาไม่ใส่เสื้อผ้า แค่ทำให้มันเป็นเรื่องปกติธรรมดา วิธีนี้จะทำให้คนในครอบครัวเลิกสนใจว่าคนอื่นจะมองตัวเองอย่างไร และทำให้พวกเขารู้สึกว่าเรื่องนี้เป็นเรื่อง "ปกติ" ที่สุด ถ้าคุณกับครอบครัวนั่งล้อมวงที่โต๊ะกินข้าวโดยไม่ใส่เสื้อผ้า ก็ทำให้มันเป็นเรื่องธรรมดาแทนที่จะต้องไปพูดว่า ดีจังที่เราแก้ผ้าด้วยกันทุกคนเลย เพราะว่าถ้ามันเป็นเรื่องธรรมชาติ ก็ไม่จำเป็นจะต้องไปใส่ใจ คุณสามารถทำให้ครอบครัวเห็นว่า การเปลือยกายไม่เพียงแต่เป็นเรื่องธรรมชาติเท่านั้น แต่ยังสะดวกอีกด้วย คุณไม่ต้องควานหาอะไรมาใส่ในบ้านตลอดเวลา คุณไม่ต้องออกไปชอปปิ้งเพื่อซื้อเสื้อผ้าชุดใหม่อีกเป็นล้านๆ ชุด และถ้าจะออกไปนอกบ้านก็ใส่อะไรก็ได้ที่มี ในวันที่อากาศร้อน คุณก็ไม่ต้องเปิดแอร์ที่ 0 องศาเซลเซียสเพราะเวลาแก้ผ้าคุณจะรู้สึกเย็นมากกว่าปกติอยู่แล้ว ความแข็งแกร่งในเรื่องของจำนวนช่วยให้คุณสามารถดำเนินชีวิตแบบนักเปลือยกายได้ทั้งครอบครัวโดยไม่ต้องกังวลหรือมีปัญหา ถ้าคุณทุกคนสบายใจกับการเปลือยกายและเปลือยกายด้วยกันเวลาอยู่ที่บ้าน ความผูกพันของคุณก็จะแน่นแฟ้นเนื่องมาจากความรักในอิสรภาพที่มาจากการเปลือยกาย แน่นอนว่าคุณต้องทำให้ลูกๆ สบายใจมากพอที่จะบอกว่าพวกเขาไม่เห็นด้วย หรือว่าพวกเขาไม่อยากดำเนินชีวิตในวิถีแบบนี้ คุณควรเคารพความต้องการและความเชื่อของพวกเขา และอย่ายัดเยียดความเชื่อของคุณให้พวกเขาเด็ดขาด
ถ้าคุณไม่ได้อยู่คนเดียว คุณต้องเคารพขอบเขตของคนที่อยู่ร่วมกับคุณด้วย. พุดคุยกับคนที่มีแนวคิดตรงกันเวลาหารูมเมต. อย่าให้เพื่อนบ้านเห็นคุณ. ทำทุกอย่างตามปกติโดยไม่ใส่เสื้อผ้า. นอนเปลือยกาย. ย้ายไปในที่ที่เป็นมิตรกับนักเปลือยกายมากขึ้น. รู้ว่าลัทธิเปลือยกายช่วยให้คุณได้ใกล้ชิดกับธรรมชาติมากขึ้น. รู้ว่าการเปลือยกายไม่ได้เกี่ยวกับเรื่องเพศ. รู้ว่าลัทธิเปลือยกายทำให้คุณรู้สึกเป็นอิสระ. รู้ว่านักเปลือยกายส่วนใหญ่ไม่ได้เปลือยกายตลอดเวลา. เข้าร่วมชุมชนนักเปลือยกาย. ค้นหาชายหาดหรือรีสอร์ตเปลือยกาย. ไปพักร้อนแบบนักเปลือยกาย. หาโอกาสที่จะได้เปลือยกายข้างนอก. ตระหนักถึงข้อถกเถียงเรื่องการดำเนินชีวิตแบบเปลือยกายในครอบครัว. เริ่มจากการสนับสนุนการเปลือยกาย. ทำให้คนในครอบครัวรู้สึกมั่นใจ. ทำให้การเปลือยกายเป็นเรื่องธรรมชาติ. ทำให้การเปลือยกายเป็นเรื่องสะดวก. เปลือยกายกันทั้งครอบครัว.
https://www.wikihow.com/Practice-Nudism https://www.wikihow.com/Practice-Nudism https://www.wikihow.com/Practice-Nudism https://www.wikihow.com/Practice-Nudism
Practicing Nudism at Home Understanding Nudism Practicing Nudism Outside Your Home Practicing Nudism as a Family